laion/Wikipedia-Exotic huggingface dataset:
নূরুল ইসলাম (মুুক্তিযোদ্ধা)

একই নামের অন্যান্য ব্যক্তিবর্গের জন্য দেখুন নূরুল ইসলাম শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। নূরুল ইসলামের জন্ম ফেনী জেলার সদর উপজেলার মোটবি ইউনিয়নের লক্ষ্মীপুর গ্রামে। তার বাবার নাম মুনশি আহমদ উল্লাহ এবং মায়ের নাম ফিরোজা বেগম। তিনি বিবাহিত ছিলেন। প্রথম স্ত্রী কাঞ্চন আরা বিবি মারা গেলে তিনি দ্বিতীয় বিয়ে করেন। দ্বিতীয় স্ত্রী জাহানারা বেগম। তার চার ছেলে ও এক মেয়ে। প্রথম ইস্ট বেঙ্গল রেজিমেন্টে কর্মরত ছিলেন নূরুল ইসলাম। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে তিনি যুদ্ধে ঝাঁপিয়ে পড়েন। ২ নম্বর সেক্টরের রাজনগর সাবসেক্টরে যুদ্ধ করেন। মুক্তিযুদ্ধে সাহসিকতা ও বীরত্ব প্রদর্শনের জন্য শহীদ নূরুল ইসলামকে মরণোত্তর বীর বিক্রম খেতাব প্রদান করা হয়েছে। ১৯৭১ সালের ৮ জুন ফেনী জেলার বিলোনিয়া এলাকায় মুন্সিরহাটে মোক্তারবাড়িতে পাকিস্তানি সেনাদের সঙ্গে মুক্তিযোদ্ধাদের যুদ্ধ হয়। একদিকে বৃষ্টি, অন্যদিকে সারা রাত জাগার ক্লান্তি। সব উপেক্ষা করে নূরুল ইসলাম বাংকারে বসে আছেন। তিনি একা নন, তার সঙ্গে আছেন আরও অনেক মুক্তিযোদ্ধা। তাঁদের এই অপেক্ষা শত্রু পাকিস্তানি সেনাদের জন্য। এলাকাজুড়ে একটা থমথমে অবস্থা। পাকিস্তানি সেনাবাহিনীর বিশাল একটি দল মুক্তিযোদ্ধাদের দখলে থাকা এলাকা পুনর্দখলের জন্য আক্রমণ শুরু করেছে। কয়েক দিন ধরে শুরু হয়েছে তাদের আর্টিলারির গোলাবর্ষণ। আগের রাতে পাকিস্তানিরা নূরুল ইসলামদের অবস্থানে অবিরাম গোলাবর্ষণ করেছে। কিন্তু তারা সেসব উপেক্ষা করে তাঁদের অবস্থান ধরে রেখেছেন। সকালে শত শত পাকিস্তানি সেনা তাদের অবস্থানের দিকে এগিয়ে আসতে থাকলো। পাকিস্তানি সেনাবাহিনীর ১৫ ও ১৯ বেলুচ রেজিমেন্ট, ২১ আজাদ কাশ্মীর রাইফেলস ও ইস্ট পাকিস্তান সিভিল আর্মড ফোর্সেস (ইপিকাপ) সমন্বয়ে সম্মিলিত পাকিস্তানি বাহিনী। পাকিস্তানিরা তাদের কামান, মর্টার ও বিকোয়েললেস রাইফেল দিয়ে বৃষ্টির মতো গোলাবর্ষণ করছিল। তার মধ্যেই সাহসিকতার সঙ্গে নূরুল ইসলাম ও তার সহযোদ্ধারা যুদ্ধ করে যাচ্ছিলেন। তাঁদের পাল্টা আক্রমণে পাকিস্তানি বাহিনী ছত্রভঙ্গ হয়ে পেছন দিকে সরে যায়। এমন সময় শত্রু পাকিস্তানিদের একটি শেল এসে পড়ল নূরুল ইসলামের অবস্থানে। শেলের টুকরার আঘাতে তার শরীর কুঁকড়ে গেল। পাশের বাংকার থেকে দুজন সহযোদ্ধা এসে তাকে নিয়ে গেলেন একটু দূরে। কিন্তু নূরুল ইসলামের দুর্ভাগ্য। আবার একটি মর্টার শেল এসে আঘাত করল তার শরীরে। সঙ্গে সঙ্গে তার জীবনপ্রদীপ নিভে গেল। শহীদ হলেন তিনি। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ০১-০৬-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
রংবাজ (২০১৭-এর চলচ্চিত্র)

রংবাজ শামীম আহমেদ রনি এবং আব্দুল মান্নান এর যৌথ পরিচালনায় নির্মিত ২০১৭ সালের বাংলাদেশী চলচ্চিত্র। এটি শ্রীকান্ত মেহতা ও মহেন্দ্র সনির প্রযোজনায় শ্রী ভেঙ্কটেশ ফিল্মস এবং রুপরং ফিল্ম লিমিটেড এর ব্যানারে নির্মাণ করা হয়। এটি ভারতীয় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে নির্মাণ করা প্রথম চলচ্চিত্র যা শুধুমাত্র বাংলাদেশী প্রেক্ষগৃহে মুক্তি দেওয়া হয়। চলচ্চিত্রটি শ্রী ভেঙ্কটেশ ফিল্মস এন্টারটেইন্টমেন্টের ব্যানারে নির্মিত প্রথম কোন বাংলাদেশী উদ্যোগ। চলচ্চিত্রটিতে প্রধান চরিত্রে অভিনয় করেন সুপারস্টার শাকিব খান এবং শবনম বুবলি এছাড়াও সহ-তারকা হিসেবে রজতাভ দত্ত, অমিত হাসান এবং সাদেক বাচ্চু অভিনয় করেন। চলচ্চিত্রটি ২০১৭ সালে ২ সেপ্টেম্বর ঈদুল আযহা উপলক্ষে প্রায় ১৩০টি প্রেক্ষাগৃহে মুক্তি দেওয়া হয়। শাকিব খান - সাল্লু রংবাজ শবনম বুবলি - বুবলি রজতাভ দত্ত অমিত হাসান - অমিত চৌধুরি সাদেক বাচ্চু - চাচ্চু রঙ্গবাজারের শুটিং ১৮ এপ্রিল ২০১৭ সালে শুরু হয়। ছবিটির প্রথম ভাগের সম্পূর্ণভাবে পাবনায় ১০ দিন ধরে চিত্রিত হয়। ছবিটি দ্বিতীয় ভাগের শুটিং ঢাকায় করা হয়। চলচ্চিত্রের শেষ ভাগের শুটিং ঢাকা ও পাবনায় চিত্রিত করা ও এতে সময় লাগে ৩০ দিন। সুইজারল্যান্ড এবং ইতালিতে বিভিন্ন স্থানে চলচ্চিত্রেরর সঙ্গীতগুলির জন্য শুটিং করা হয়। এছাড়া কিছু কলকাতায়ও চিত্রিত করা হয়। চলচ্চিত্রটির শুটিং শেষ করতে সময় লাগে ৪৫ দিন। চলচ্চিত্রটির গান লিখেছেন আলী আকরাম শুভ, সাব্বি গুপ্ত ও দেবু। চলচ্চিত্রটির প্রথম গান ‍‍"ঘুম আমার" ২০ আগস্ট ২০১৭ তারিখে ইউটিউবে মুক্তি দেওয়া হয়। "স্টাইলিস 'রংবাজ'"। banglanews24। সংগ্রহের তারিখ ১৭ জুন ২০১৭।  "'রংবাজ' সিনেমার মহরতে শাকিব ও বুবলি"। Bdnews24। ১৪ মে ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "Shakib Khan's stunning new look"। dhakatribune (ইংরেজি ভাষায়)। সংগ্রহের তারিখ ১৭ জুন ২০১৭।  "রংবাজ সিনেমায় ভিন্নরুপে হাজির শাকিব খান"। দৈনিক ইত্তেফাক। ১০ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "এবার শাকিব-বুবলীর 'রংবাজ'"। ইত্তেফাক। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "'রংবাজ'-এ শাকিবের নায়িকা বুবলি"। দৈনিক প্রথম আলো। সংগ্রহের তারিখ ১৭ জুন ২০১৭।  "Rangbaaz coming this Eid"। banglanews24 (ইংরেজি ভাষায়)। সংগ্রহের তারিখ ১৭ জুন ২০১৭।  "সুইজারল্যান্ডে 'রংবাজ'"। চ্যানেল আই। সংগ্রহের তারিখ ১৭ জুন ২০১৭।  "এখনো চলছে ঈদের ছবির শুটিং"। প্রথম আলো। ১৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "সবচেয়ে সুন্দর দেশে শাকিব-বুবলী"। shadhinbangla24। ১৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  ফেসবুকে রংবাজ বাংলা মুভি ডেটাবেজে রংবাজ ইন্টারনেট মুভি ডেটাবেজে রংবাজ (ইংরেজি)
হীরা মাণিক জ্বলে

হীরে মানিক জ্বলে কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি। সুশীল, একজন সাহসী বাঙালি ছেলে সাথে সনৎ ও জামাতুল্লাকে নিয়ে আসেন ডাচ ওয়েস্ট ইন্ডিজের একটি দ্বীপে। সেখানে তার রোমাঞ্চকর এক অভিযানে যায়। যেখানে তারা আবিষ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংসপ্রাপ্ত রাজধানী শহরের মধ্যেই একটি গুহা এবং বেশ কিছু অমূল্য পাথর ও অন্যান্য ধনসম্পদ খুঁজে পায়। কিন্তু দুর্ভাগ্যজনকভাবে সেখানে বিপদ তাদের জন্য অপেক্ষা করছিল। সুশীল সনৎ জামাতুল্লা ইয়ার হোসেন Ajax Library Bibhutibhushan Bandopadhyaya। Hire Manik Jale (Bengali)। ২৮ মে ২০১৮ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৪।  Bibhutibhushan Bandopadhyaya। Hire Manik Jale। আইএসবিএন 978-81-7955-191-2। সংগ্রহের তারিখ ৫ জুলাই ২০১৪।
আইনুল হক

মোহাম্মদ আইনুল হক (আইনুল হক নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে ডিআইটি (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন। ১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন। ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন। "Shadhin Bangla Football Team player passes away" [স্বাধীন বাংলা ফুটবল দলের খেলোয়াড়ের মৃত্যু]। বাংলাদেশ ফুটবল ফেডারেশন (ইংরেজি ভাষায়)। ২৯ আগস্ট ২০১৭। সংগ্রহের তারিখ ৬ মার্চ ২০২১।  "Famed footballer Ainul Haque passes away" [প্রয়াত হলেন বিখ্যাত ফুটবলার আইনুল হক]। দ্য ডেইলি স্টার (ইংরেজি ভাষায়)। ২৯ আগস্ট ২০১৭। সংগ্রহের তারিখ ৬ মার্চ ২০২১।  "মুক্তিযোদ্ধা ফুটবলার আইনুল হক আর নেই"। এনটিভি অনলাইন। ২৯ আগস্ট ২০১৭। সংগ্রহের তারিখ ১ সেপ্টেম্বর ২০১৭।  "Swadhin Bangla footballer Ainul dies" [স্বাধীন বাংলা ফুটবলার আইনুলের মৃত্যু]। নিউ এজ (ইংরেজি ভাষায়)। ৩০ আগস্ট ২০১৭। সংগ্রহের তারিখ ৬ মার্চ ২০২১।
মাগুরা

মাগুরা বাংলাদেশের দক্ষিণ-পশ্চিমাঞ্চলের মাগুরা জেলার নবগঙ্গা নদীর তীরে অবস্থিত একটি শহর। প্রশাসনিকভাবে শহরটি মাগুরা জেলা এবং মাগুরা সদর উপজেলার সদর। এটি খুলনা বিভাগের খুলনা, কুষ্টিয়া, যশোর পরে ৪র্থ বৃহত্তম শহর। এটি মাগুরা জেলার সবচেয়ে বড় এবং প্রধান শহর।আয়তনে এটি খুলনা বিভাগের সবচেয়ে বড় পৌরসভা। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং যশোর বিমানবন্দর। বিভাগীয় শহর খুলনা থেকে মাগুরা শহরের দূরত্ব ৭৭ কি.মি.। মাগুরা শহরের মোট জনসংখ্যা ১,১৪,০৫৪ জন যার মধ্যে ৫৮,০৯৮ জন পুরুষ এবং ৫৬,৯৫৬ জন নারী। এ শহরের পুরুষ এবং নারী অনুপাত ১০২:১০০। শহরটির অবস্থানের অক্ষাংশ ও দ্রাঘিমাংশ হল ২৩°২৯′০৮″ উত্তর ৮৯°২৫′১১″ পূর্ব﻿ / ﻿২৩.৪৮৫৪৬৫৫° উত্তর ৮৯.৪১৯৮৩০৫° পূর্ব﻿ / 23.4854655; 89.4198305। সমুদ্র সমতল থেকে শহরটির গড় উচ্চতা ১২.১৯ মিটার। ১৯৭২ সালে মাগুরা শহরের নাগরিকদের সেবা ও অন্যান্য সুযোগ-সুবিধা প্রদান করার উদ্দেশ্যে মাগুরা পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ৬১টি মহল্লায় বিভক্ত । ৪৪.৩৬ বর্গ কি.মি. আয়তনের মাগুরা শহর এলাকাটি মাগুরা পৌরসভা দ্বারা পরিচালিত হয়। মাগুরা শহরের স্বাক্ষরতার হার হলো শতকরা ৬০ ভাগ। বাংলাদেশের প্রথম নিরক্ষর মুক্ত শহরও এটি। মাগুরার সবচেয়ে পুরাতন শিক্ষাপ্রতিষ্ঠানের নাম মাগুরা সরকারি উচ্চ বিদ্যালয়। চণ্ডীদাস - কবি সৈয়দ আলী আহসান - সাহিত্যিক দিদার ইসলাম ফরিদা পারভিন ফররুখ আহমদ - সাহিত্যিক সাকিব আল হাসান - সাংসদ ও ক্রিকেটার "মাগুরা পৌরসভার মেয়র"। ২০১৯-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Distance from Magura to Khulna (Bangladesh)"। geodatos.net। সংগ্রহের তারিখ ২০১৯-০১-০৬।  "Magura Latitude and Longitude"। distancesto.com। সংগ্রহের তারিখ ২০১৯-০১-০৬।  "elevation for Magura, Bangladesh"। distancesto.com। সংগ্রহের তারিখ ২০১৯-০১-০৬।  "এক নজরে পৌরসভা"। ২০১৯-০১-১২ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
বেদ কৃষ্ণমূর্তি

বেদ কৃষ্ণমূর্তি (কন্নড়: ವೇದಾ ಕೃಷ್ಣಮೂರ್ತಿ; জন্ম: ১৬ অক্টোবর ১৯৯২; কর্ণাটকের চিকমাগালুর জেলার কাদুরে) হলেন একজন ভারতীয় মহিলা ক্রিকেট খেলোয়াড়। ইংল্যান্ড মহিলা ক্রিকেট দলের বিরুদ্ধে ২০১১ সালের ৩০ জুন ডার্বিতে একদিনের আন্তর্জাতিক ম্যাচে তার আন্তর্জাতিক ক্রিকেট অভিষেক ঘটে। তিনি ডানহাতে ব্যাট ও ডানহাতে লেগব্রেক বল করেন। ২০১৫ সালের নভেম্বর মাসে ওনার নাম দ্বিতীয় শ্রেণীর চুক্তিতালিকাভুক্ত করা হয়। সেবারেই প্রথম মহিলা ক্রিকেটারদের জন্য ভারতীয় ক্রিকেট নিয়ন্ত্রণ বোর্ড চুক্তি ব্যবস্থা শুরু করে। পরিবারে বেদ চার ভাইবোনদের মধ্যে কনিষ্ঠতম। ১২ বছর বয়সে উনি ডবল ব্ল্যাক বেল্ট অর্জন করেন। তার বাবা একজন কেবল অপারেটর এবং তিনি চিকমাগালুররের একটি ছোট তালুক থেকে বেঙ্গালুরু চলে আসেন মেয়ের জাতীয় দলে খেলার স্বপ্ন পূরণ করার জন্য। ২০১৭ সালের মহিলা ক্রিকেট বিশ্বকাপ ফাইনাল খেলা ভারতীয় দলের সদস্যা ছিলেন বেদ। "ICC Women's World Cup 2017: Veda Krishnamurthy a threat for bowlers despite rusty form"।  "Karnataka's small-town girls turn stars on world cricket stage"।  Krishnamurthy, Bisht in quadrangular sqaud India v England Veda Krishnamurthy looks forward to England experience BCCI offered contracts to women players, Rajdeep Puri (২০ জুলাই ২০১৭)। "My mother encouraged me to play 'boys' sports, says Veda Krishnamurthy"। সংগ্রহের তারিখ ২১ জুলাই ২০১৭।  Live commentary: Final, ICC Women's World Cup at London, Jul 23, ESPNcricinfo, 23 July 2017. World Cup Final, BBC Sport, 23 July 2017. England v India: Women's World Cup final – live!, The Guardian, 23 July 2017.
বরমী বাজার

{{তথ্যছক বাংলাদেশের প্রশাসনিক অঞ্চল | নাম = বরমী বাজার | | চিত্র = | চিত্রের_আকার = | চিত্রের_বিবরণ = | ডাকনাম = রাজধানীর পাশে গাজীপুর জেলার ঐ‌তিহ্যবা‌হী বাজার এ‌টি। বাজার‌টি বর্তমানে বরমী ইউনিয়নের আওতায় র‌য়ে‌ছে। ১৫৯০ সালে শীতলক্ষা নদীর তীরে বরমী বাজারের সৃষ্টি হয়। তখন থেকে আরম্ব করিয়া বর্তমান পর্যন্ত বিভিন্ন পন্য দ্রব্যের জন্য একটি বাণিজ্য কেন্দ্রে পরিণত হয়। বিশেষ করিয়া ধান, পাট, কাঠাল ও গজারী কাঠের জন্য অন্যতম বাণীজ্য কেন্দ্র। এখানে প্রায় ৩০টি উন্নতমানের চাউলের কারখানা আছে। এখানে বর্তমান পাটমন্ত্রী ব্রিগেডিয়ার হান্নান শাহ বরমী অটো রাইস মিল নামে একটি বৃহৎ চাউলের কারখানা নির্মাণ করেন। কথিত আছে যে, টোকনগরে বাংলার রাজধানী থাকার সময়ে বর্মদেশীয় (মগ) জলদস্যু টোকনগর লুট করার জন্য শীতলক্ষ্যা নদী বহিয়া অগ্রসর হইতেছিল। মোগল বাহিনী তাহাদের গতিরোধ ও বন্দী করে। তাহাদিগকে যেখানে আটক করিয়া রাখিয়াছিল, সেই স্থানের নাম বর্মী ও বাজারের নাম হয় বরমী। [1] একসময় মোঘলরা এই বাজা‌রে অবস্থান কর‌তেন ব‌লে মোঘল সম্রাট বাব‌রের না‌মে এই বাজা‌রের নামকরণ করা হয় ব‌লে অ‌নে‌কের ধারণা। এখানে প্রাচীন কাল থেকে একটি বড় বাজার আছে এবং এই বাজারকে এক সময়ে এশিয়ার সর্ববৃহৎ গ্রাম্য বাজার বলে ধারণা করা হয়। বর্তমা‌নে এই বাজারে একমাত্র ঐ‌তিহ্য বানর, এই বাজা‌রে এখন প্রায় ১০০০ টির ও অধিক বানর র‌য়ে‌ছে। বরমীর ইতিহাস[স্থায়ীভাবে অকার্যকর সংযোগ]
দামতুয়া ঝর্ণা

দামতুয়া ঝর্ণা বাংলাদেশের বান্দরবান জেলার আলিকদম উপজেলায় অবস্থিত। এই ঝর্ণাটি একাধিক নামে পরিচিত। ঝর্ণাটি মুরং এলাকায় অবস্থিত। মুরং ভাষায় ঝর্ণাটি যে ঝিরিতে অবস্থিত তাকে তুক অ বলে। তুক অর্থ ব্যাঙ এবং অ অর্থ ঝিরি। তুক অ অর্থ ব্যাঙ ঝিরি। ডামতুয়া অর্থ খাড়া আকৃতির দেয়াল যা বেয়ে ব্যাঙ বা মাছ উপরেউঠতে পারেনা। ওয়াজ্ঞাপারাগ অর্থ পাহাড় বা উচুঁ স্থান থেকে পানি পড়া। তুক অ ডামতুয়া ওয়াজ্ঞাপারাগ সহ ঝর্ণাটিকে একাধিক নামে ডাকা হয়। এখানে দুই দিক থেকে পানি পড়ার কারণে ঝর্ণা সহ খোলা স্থানটিতে চাঁদের আলোতে অন্য রকম সৌন্দর্যের কারণে স্থানীয় মুরং ভাষায়” লামোনই” ঝর্ণা বলা হয়। লামো অর্থ চাঁদ ও নই অর্থ আলো। লামোনই অর্থ চাঁদের আলো। বাংলাদেশের জলপ্রপাতসমূহের তালিকা। "দামতুয়া জলপ্রপাত"। দৈনিক প্রথম আলো। ১৯ সেপ্টেম্বর ২০১৭। ৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  উইকিভ্রমণে দামতুয়া ঝর্ণা সম্পর্কিত ভ্রমণ নির্দেশিকা রয়েছে।
ধুপপানি ঝর্ণা

ধুপপানি ঝর্ণা বাংলাদেশের রাঙ্গামাটি জেলার বিলাইছড়ি উপজেলার একটি ঝর্ণা যা ফারুয়া ইউনিয়নের ওড়াছড়ি নামক স্থানে অবস্থিত। স্থানীয়রা দুপপানি ঝর্ণা নামেও ডেকে থাকে। স্থানীয় শব্দে ধুপ অর্থ সাদা আর পানি যুক্ত করে এটিকে সাদা পানির ঝর্ণাও বলা হয়। ঝর্ণাটি লোক চক্ষুর অন্তরালে ছিলো। ২০০০ সালের দিকে এক বৌদ্ধ সন্ন্যাসী গভীর অরণ্যে দুপপানি ঝর্ণার নিচে ধ্যান শুরু করেন। পরে স্থানীয় লোকজন জেনে ঐ বৌদ্ধ ধ্যান সন্ন্যাসীকে দিনের নির্দিষ্ট কিছু সময় বা উপলক্ষ্যে সেবা করতে গেলে এই ঝরনাটি জন সম্মুখে পরিচিতি লাভ করে। তঞ্চঙ্গ্যা ভাষায় ধুপ অর্থ । পানিকে পানিই বলা হয় তঞ্চংগা ভাষায়। ধুপপানি অর্থ সাদা পানির ঝর্ণা। ঝর্ণার পানি স্বচ্ছ এবং যখন অনেক উচু থেকে তার জল আছড়ে পড়ে তখন তা শুধু সাদাই দেখা যায়। তাই একে ধুপ পানির ঝর্ণা বলা হয়। সমতল থেকে এর উচ্চতা প্রায় ১৫০ । ঝর্ণা থেকে পানি আছড়ে পড়ার শব্দ প্রায় ২ কিলোমিটার দুর থেকে শোনা যায়। এই ঝর্ণার ওপরে একজন সাধু তার আশ্রমে ধ্যান করেন। স্থানীয় ভাষায় এই ধর্মযাজক সাধুকে বলা হয় ‘ভান্তে’, এই ছয় দিনে ভান্তে কোনো চিৎকার-চেঁচামেচি পছন্দ করেন না। তিনি সপ্তাহের ছয় দিন ধ্যান করে শুধু রোববারে খাবার খাওয়ার জন্য নিচে নেমে আসেন। তাই শুধু রোববারেই ঝর্ণাটায় লোকজনের যাওয়ার অনুমতি দেওয়া হয়। তবে বর্তমানে এটি ভ্রমণ পিপাসুদের আগ্রহের স্থান হওয়ায় ঝর্ণার স্থানে অতিরিক্ত শব্দ না করার শর্তে স্থানটিতে সপ্তাহের অন্যান্য দিনও প্রবেশের অনুমতি দেয়া হয়। বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়। ধুপপানি ঝর্ণা ধুপপানি ঝর্ণার উপরের দিক ধুপপানি ঝর্ণার গুহার ভিতরের ছবি বাংলাদেশের জলপ্রপাতসমূহের তালিকা। "ধুপপানি ঝর্ণা"। ২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭।  "প্রিয় গন্তব্য: রাঙ্গামাটির ধুপপানি ঝর্ণা"। প্রিয়.কম। সংগ্রহের তারিখ ২০১৭-০৯-১২।  বিলাইছড়ি উপজেলা[স্থায়ীভাবে অকার্যকর সংযোগ]
চিটাগাং স্টিল মিলস

চিটাগাং স্টিল মিলস (ইংরেজি: Chittagong Steel Mills - CSM) চট্রগ্রাম জেলার পতেঙ্গা থানায় অবস্থিত ছিল। এটি ছিল বাংলাদেশের প্রথম সরকারি ইস্পাতের কারখানা। ১৯৯৯ সালে একটি সরকারি প্রজ্ঞাপনের মাধ্যমে এটিকে বন্ধ ঘোষণা করা হয়। পূর্ব-পাকিস্তানের সামুগ্রিক ইস্পাতের চাহিদার কথা মাথায় রেখে তৎকালীন পাকিস্তান সরকার ১৯৬০ সালের দিকে চট্রগ্রামে এই ইস্পাত কারখানাটি স্থাপনের পরিকল্পনা হাতে নেয়। কারখানাটি স্থাপনের উদ্দেশ্যে কর্ণফুলী নদীর পাড়ে প্রায় ২২২.৪২ একর জমি অধিগ্রহণ করা হয় ১৯৬০ সালের শেষের দিকে। কারখানাটি স্থাপনের প্রকল্প ব্যয় নির্ধারণ করা হয় তৎকালীন ৫৬.৭০ কোটি রুপী যা মাঝে ১৬.৬৭ কোটি রুপী ছিল বৈদেশিক সহায়তা। কারখানাটি স্থাপনের দ্বায়িক্ত দেয়া হয় ইস্ট পাকিস্তান ইন্ডাস্ট্রিয়াল ডেভলপমেন্ট কর্পোরেশন (EPIDC) নামে সরকারি সংস্থাকে। জাপানের কোবে স্টিল লিঃ (Kobe Steel Ltd.) মাধ্যমে ১৯৬৭ সাল নাগাদ কারখানাটির স্থাপন কাজ সম্পন্ন শেষ করা হয়। কারখানটি বাণিজ্যিক উৎপাদনে যায় ১৯৬৭ সালের আগস্ট মাসে। বাংলাদেশ স্বাধীনতা অর্জনের পর ১৯৭২ সালে এটিকে একটি পৃথক কোম্পানিতে পরিণত করা হয়। কর্ণফুলি নদীর তীরে কারখানাটির অবস্থান হওয়ায় ১৯৯১ সালের ঘূর্ণিঝড়ের সময় কারখানাটির ব্যাপক ক্ষয়ক্ষতি হয়। ১৯৯৯ সালের জুলাই মাসে কারখানাটি বন্ধ ঘোষণা করা হয়। ইস্পাত কারখানাটির উৎপাদন ক্ষমতা ছিল প্রায় ১,৫০,০০০ টন প্রতি বছর। ইস্পাত কারখানাটির উৎপাদিত পণ্যসমূহের মধ্যে অন্যতম পণ্যগুলো হল: স্টিল ইংগোট (Steel ingots) বিলেট (billets) বুম (blooms) রিইনফোর্সড বার (reinforced bars) স্ট্রাকচারাল সেকশন (structural sections) প্লেট (plates) কোরুগেটেড আয়রন শিট (corrugated iron sheets) ইত্যাদি কারখানাটির উৎপাদনের হিসাবের তালিকা (১৯৬৭ সালে থাকে ১৯৯৯ সাল পর্যন্ত) নিম্নে দেয়া হলঃ "বাংলাদেশে ইস্পাত শিল্পে প্রভাব পড়বে কি? | বাণিজ্য | The Daily Ittefaq"। সংগ্রহের তারিখ ২০১৭-০৮-২৯।  Independent, The। "Reinforced steel bars and safety"। Reinforced steel bars and safety | theindependentbd.com। সংগ্রহের তারিখ ২০১৭-০৮-২৯।  "The Daily Star Web Edition Vol. 5 Num 299"। সংগ্রহের তারিখ ২০১৭-০৮-২৯। [স্থায়ীভাবে অকার্যকর সংযোগ] Islam, Nazrul; Mujtahid, A.F. (December, 1999)। MAKING BETTER USE OF BANGLADEH’S PRODUCTIVE CAPACITIES (পিডিএফ)। House No 40/C, Road No 11, Dhanmondi R/A, GPO Box 2129, Dhaka-1209, Bangladesh: Centre for Policy Dialogue। পৃষ্ঠা ৩০।  এখানে তারিখের মান পরীক্ষা করুন: |তারিখ= (সাহায্য) "The Daily Star Web Edition Vol. 4 Num 263"। ২০১৩-১১-১৩ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৯।  Developments in Steelmaking Capacity of Non-OECD Economies 2005। OECD Publishing। ২০০৫। পৃষ্ঠা ৩৮২। আইএসবিএন 9264025715।
লুংচিয়াং সেতু

লুংচিয়াং সেতু বা লুং নদীর সেতু (龙江 特 大桥) চীনের ইউন্নান প্রদেশের পাওশান শহরের কাছে অবস্থিত একটি ঝুলন্ত সেতু। সেতুটির প্রধান খাম্বা-পরিসরটি ১,১৯৬ মিটার (৩,৯২৪ ফুট) দীর্ঘ, যা এযাবৎ কালের সবচেয়ে দীর্ঘতম। নিচের নদী থেকে ২৮০ মিটার (৯২০ ফুট) উচুতে নির্মিত এই সেতুটি বিশ্বের সর্বোচ্চ ঝুলন্ত সেতু। ২০১৬ সালের এপ্রিল মাসে সেতুটির নির্মাণকাজ সম্পন্ন হয়। সেতুটি পাওশান-থেংচুং মহাসড়কের একটি অংশ যা দক্ষিণ পশ্চিম চীনের পাওশান এবং থেংচুং নগরী দুইটির মধ্যে সংযোগ স্থাপন করেছে, এবং মিয়ানমার থেকে সরাসরি যোগাযোগ ঘটাবে। এটি লুং নদী উপত্যকা অতিক্রম করে, বোটেং এক্সপ্রেসওয়ের বৃহত্তম প্রাকৃতিক বাধা।বৌশান থেকে টেন্চং পর্যন্ত যাবার জন্য আগে সেতু না থাকার জন্য ১৩.৫ কিমি (৮.৪মাইল) পর্বতমালার মধ্য দিয়ে চলাচল করতে হত এবং বর্তমানে সেতু তৈরিতে যাত্র পথ ২৪৭১ মিটার (৮,১০৭ ফুট) এর মধ্যে সম্পূর্ণ হয়ে যায়। "Construction on Asia's biggest suspension bridge started"।  "Longjiang Bridge"। highestbridges.com wiki। সংগ্রহের তারিখ ১৮ ডিসেম্বর ২০১৪।  http://www.dailymail.co.uk/news/peoplesdaily/article-3183778/Working-clouds-Breathtaking-photographs-Asia-s-largest-suspension-bridge-built-900-feet-stunning-river-valley.html
চরিত্রহীন (উপন্যাস)

চরিত্রহীন হলো বাঙালি কথাসাহিত্যিক, লেখক ও ঔপন্যাসিক শরৎচন্দ্র চট্টোপাধ্যায় রচিত একটি জনপ্রিয় উপন্যাস। এই উপন্যাসটি ১৯১৭ সালে প্রকাশিত হয়। ১৯০০ শতাব্দীর প্রথম দশকের বাংলা সমাজের পটভূমিকায় এই উপন্যাসটি রচিত। উপন্যাসটিতে চারটি নারী চরিত্র রয়েছে। প্রধান দুটি নারী চরিত্রের নাম সাবিত্রী ও কিরণময়ী। ছোট দুটি নারী চরিত্রের নাম সুরবালা ও সরোজিনী। সাবেক দুই চরিত্রই (চরিত্রহীন) হওয়ার অভিযোগ রয়েছে। এটি সবচেয়ে আকর্ষণীয় যে সব চার চরিত্র সম্পূর্ণ ভিন্ন। সাবিত্রী চরিত্রটি বিশুদ্ধ, সে তার ভালবাসার মানুষ সতীশ-এর প্রতি অনুগত। সুরবালা উপেন্দ্রনাথের স্ত্রী। তিনি বয়সে তরুণ, ধর্মীয় গ্রন্থগুলিতে অন্ধবিশ্বাসের কারণে তার চরিত্রও চিত্তাকর্ষক। সরোজিনী পাশ্চাত্য শৈলীতে শিক্ষিত এবং চিন্তা-ভাবনায় অগ্রসর কিন্তু পারিবারিক পরিস্থিতিত এবং একটি জাদরেল মা দ্বারা তার জীবনযাপন অবরুদ্ধ। সরোজিনী শেষ পর্যন্ত সতীশকে বিয়ে করেন। উপন্যাসের সবচেয়ে আকর্ষণীয় চরিত্র কিরণময়ী। তরুণ এবং অত্যন্ত সুন্দরী, বুদ্ধিমতী। তবে তার আবেগ ও আকাঙ্খাগুলো সর্বদা বিবাহিত বিষয়গুলির তুলনায় স্বামীকে শিক্ষাদান করার জন্য এবং স্বামী ও শ্বাশুড়ীর দ্বারা সর্বদা দমিত হয়। তিনজন পুরুষ চারজন নারীর জীবনে অত্যন্ত গুরুত্বপূর্ণ ভূমিকা পালন করে, কিন্তু বেশিরভাগ সময় তাদের কর্ম নারীদের জন্য ক্ষতিকর। তারা অর্পিত, অবিচ্ছেদ্য এবং তাদের আবেগ নিয়ন্ত্রণে নয়। সেটি সাবিত্রীর পতন নিয়ে আসে এবং শেষ পর্যন্ত সরোজিনীর সাথে অদ্ভুতভাবে কাজ করে, যখন তিনি উপেন্দ্রর মৃত্যু বরণে চূড়ান্ত পুনর্মিলন নিয়ে আসেন। উপেন্দ্র প্রথমে কিরণময়ীকে সাহায্য করতেন, কিন্তু দিবাকরের সাথে তার সম্পর্কের সবচেয়ে খারাপ দিকটি মনে করে এবং আসলে দিবাকরের সাথে কিরণময়ীর বাধ্যতামূলক অংশীদার হয়ে ওঠে। দিবাকর দুর্বল-নিখুঁত এবং অপ্রতিভ। একটি অনাথ, তিনি কিরণময়ী দ্বারা তার ভাই হিসাবে চিকিৎসা দ্বারা আনন্দিত হয়, এবং অবশেষে শিক্ষা লাভ করেন। তিনি কিরণময়ীর সাথে তার সমাধিস্থলের পরে সম্পূর্ণ দায়িত্বহীনভাবে কাজ করেন। কুলটা ঘরের মেয়ে এবং বিধবা। সাবিত্রী। যে সতীশ নামের ছেলেকে ভালোবাসে। যাকে উপন্যাসের নায়ক বলতে পারি। "নারীর যদি কোন গৌরব থাকে, সে তার প্রেম।" সাবিত্রীকে আমরা শুধুমাত্র এই উক্তি দিয়েই বিচার করতে পারি! সাবিত্রী দেহমনে পবিত্র জেনেও সমাজের চোখে নিজেকে পাপী মনে করেছে। হিন্দু ধর্মে বিধবাবিবাহ পাপ। হিন্দু ধর্মের সনাতন এই মূল্যবোধে বিশ্বাস স্থাপন করেই বিধবা সাবিত্রী বারবার প্রত্যাখ্যান করেছে সতীশের বিয়ের প্রস্তাবকে। হারাণের স্ত্রী। হারাণ পঙ্গু। কিরণময়ীকে তিনি সর্বদা চোখে চোখে রাখেন। উপেনের স্ত্রী। উপেন তাকে চোখে হারায়। উপন্যাসের শেষে যক্ষ্মা রোগে মারা যায়। সতীশকে খুব ভালবাসেন। শিক্ষিত এবং আধুনিক ধ্যান ধারণায় বিশ্বাসী এক নারী।
ফারুক ইঞ্জিনিয়ার

ফারুক মানেকশ ইঞ্জিনিয়ার (উচ্চারণ; জন্ম: ২৫ ফেব্রুয়ারি, ১৯৩৮) তৎকালীন ব্রিটিশ ভারতের মহারাষ্ট্রের বোম্বে এলাকায় জন্মগ্রহণকারী পার্সি বংশোদ্ভূত ম্যাচ রেফারি ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৭৫ সময়কালে ভারত দলের পক্ষে আন্তর্জাতিক পর্যায়ের ক্রিকেটে অংশগ্রহণ করেছিলেন। দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাতুঙ্গার পোদার কলেজের প্রাক্তন ছাত্র ফারুক ইঞ্জিনিয়ার। ঘরোয়া প্রথম-শ্রেণীর ক্রিকেটে বোম্বে ও ইংরেজ কাউন্টি ক্রিকেটে ল্যাঙ্কাশায়ারের পক্ষে খেলেছেন। ১৯৫৯ থেকে ১৯৭৫ সময়কালে ভারতের ঘরোয়া ক্রিকেটে বোম্বের প্রতিনিধিত্ব করেন। ইংল্যান্ডের কাউন্টি ক্রিকেটে ১৯৬৮ থেকে ১৯৭৬ সাল পর্যন্ত ল্যাঙ্কাশায়ারের সদস্য ছিলেন। তন্মধ্যে, জুন, ১৯৭৫ সালে বাক্সটনের পার্ক রোডে ল্যাঙ্কাশায়ারের পক্ষে খেলেন। ডার্বিশায়ারের বিপক্ষে অনুষ্ঠিত ঐ খেলাটি প্রচণ্ড তুষারপাতের কারণে বন্ধ রাখতে হয়েছিল। ১৯৬১ থেকে ১৯৭৫ সময়কাল পর্যন্ত আন্তর্জাতিক ক্রিকেটে সক্রিয় ছিলেন ফারুক ইঞ্জিনিয়ার। সমগ্র খেলোয়াড়ী জীবনে ভারতের পক্ষে ৪৬ টেস্টে অংশ নিয়েছেন। ভারতের পক্ষে দুইটি টেস্ট শতক হাঁকিয়েছেন। ১ ডিসেম্বর, ১৯৬১ তারিখে ইংল্যান্ডের বিপক্ষে তার টেস্ট অভিষেক ঘটে। ২৩ জানুয়ারি, ১৯৭৪ তারিখে ইংল্যান্ডের বিপক্ষে ওডিআই অভিষেক হয় তার। ৩৬ বছর ১৩৮ দিন বয়সে ভারতের বয়োজ্যেষ্ঠ ওডিআই ক্রিকেটার হিসেবে ফারুক ইঞ্জিনিয়ারের অভিষেক পর্ব সম্পন্ন হয়। বহিঃবিশ্ব একাদশের পক্ষে উইকেট-রক্ষক ছিলেন তিনি। ১৯৭০ সালে একাদশের সদস্যরূপে ইংল্যান্ড ও ১৯৭১-৭২ মৌসুমে অস্ট্রেলিয়ার বিপক্ষে খেলেন। ১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে ভারত দলের অন্যতম সদস্য ছিলেন তিনি। ১১ জুন, ১৯৭৫ তারিখে লিডসের হেডিংলি ক্রিকেট গ্রাউন্ডে অনুষ্ঠিত প্রুডেন্সিয়াল বিশ্বকাপের ষষ্ঠ খেলায় পূর্ব আফ্রিকার বিপক্ষে স্মরণীয় অবদান রাখেন। এক ক্যাচ নেয়ার পাশাপাশি ৯৩ বলে অপরাজিত ৫৪* রান সংগ্রহ করেন। খেলায় তার দল ১০ উইকেটের বিরাট ব্যবধানে জয় তুলে নেয়। তিনি ম্যান অব দ্য ম্যাচের পুরস্কার লাভ করেন। ১৯৬৫ সালে বর্ষসেরা ভারতীয় ক্রিকেট ক্রিকেটার মনোনীত হন ও ১৯৭৩ সালে পদ্মশ্রী পদক লাভ করেন। বর্তমানে তিনি ইন্ডিয়ান প্রিমিয়ার লীগে ম্যাচ রেফারির দায়িত্ব পালন করছেন। অধিকাংশ সময়েই তিনি ভারতের প্রথম পছন্দের উইকেট-রক্ষকের দায়িত্বে ছিলেন। বেদী, প্রসন্ন, চন্দ্রশেখর ও ভেঙ্কটরাঘবনের ন্যায় স্পিনার চতুষ্টয়ের বলগুলো সযত্নে গ্লাভস বন্দীতে অগ্রসর হন। অত্যন্ত আক্রমণধর্মী, কার্যকরী ও দর্শনীয় ব্যাটিংশৈলীর ব্যাটসম্যান হিসেবেও তিনি ভূমিকা রেখেছেন। "Oldest debutant"। Cricinfo। সংগ্রহের তারিখ ১০ ডিসেম্বর ২০১১।  "1975 Prudential World Cup - 6th Match - East Africa v India - Leeds"।  "সংরক্ষণাগারভুক্ত অনুলিপি"। ২৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭।  অ্যাশলে মলেট সৈয়দ কিরমানী বিষেন সিং বেদী অংশুমান গায়কোয়াড় ১৯৭৫ ক্রিকেট বিশ্বকাপ দলসমূহ টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা ইএসপিএনক্রিকইনফোতে ফারুক ইঞ্জিনিয়ার (ইংরেজি) ক্রিকেটআর্কাইভে ফারুক ইঞ্জিনিয়ার (সদস্যতা প্রয়োজনীয়) (ইংরেজি)